open-index/open-wikipedia-markdown huggingface dataset:
எரித்தோபிளாஸ்டாசிஸ் ஃபீடாலிஸ்

**ஆரெச் நோய்** *(Rh disease)*  அல்லது **ஆரெச்(D) நோய்** அல்லது **நீலகுழவி நோய்** என்பது Rh- தாயுக்கும், Rh+ தந்தைக்கும் உள்ள பொருந்தாமையால், குழவியின் குருதியில் தோன்றும் குருதிச் சிதைவு நோய் ஆகும். இது கருக்குழவி, பிறந்த குழவி குருதிச் சிதைவு நோய் எனப்படுவதும் உண்டு. இதன் பண்புகள் பின் வருமாறு:
# இது ஒரு குருதி நோய்  
# இது  Rh- தாயுக்கும் Rh+ தந்தைக்கும் பிறக்கும் குழந்தைகளைத் தாக்குகின்றது. 
# Rh எதிா்வினைப் பொருள் கருவின் கருதிச் சிவப்பணுக்களை அழித்துவிடுகின்றது. 
# குருதிச் சிவப்பணுக்கள் அழிக்கப்படுவதினால், குருதிசோகை, மஞ்சள் காமாலை ஆகிய நோய்கள் உருவாகின்றன. 
# இறந்த குருதிச் சிவப்பணுக்கள், சிதைக்கப்படுவதற்கு கல்லீரலுக்கு எடுத்துச் செல்லப்படுகின்றன. கல்லீரலின் ஆற்றலுக்கும் மேற்பட்ட வேலை கொடுக்கப்படுவதினால் கல்லீரல் பழுதடைகின்றது.

## உசாத்துணை
Embryology, Dr. Bernice Anantharaj, Chrisolite Publications, chennai

## மேற்கோள்கள்

பகுப்பு:குழந்தை மருத்துவம்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
முகிலன்குடியிருப்பு

**முகிலன்குடியிருப்பு** (*Muhilankudieruppu*) என்பது இந்தியாவின் தமிழ்நாடு மாநிலத்தில் கன்னியாகுமரி மாவட்டத்தில் அகத்தீஸ்வரம் வட்டத்தில் உள்ள ஒரு கிராமமாகும். இது நாகர்கோவிலிலிருந்து 4 கி.மீ தொலைவிலும் கன்னியாகுமரியிலிருந்து 16 கி.மீ தொலைவிலும் அமைந்துள்ளது. இக்கிராமமானது நெல் வயல்களாலும் தென்னந்தோப்புகளாலும் அழகிய அரபிக்கடலாலும் சூழ்ந்துள்ளது. இங்கு வருடம் முழுவதும் அழகிய காலநிலை நிலவுகிறது. வடகிழக்கு பருவக்காற்றாலும் தென்மேற்குப்பருவக்காற்றாலும் மழைபெறுகிறது. இவ்வூரில் இரண்டு பிரிவுகள் உள்ளன. மேல முகிலை மற்றும் கீழ முகிலை ஆகும். கீழ முகிலை மக்கள் தேவி முத்தாரம்மனை வழிபடுகின்றனர்.  மேல முகிலை மக்கள் சுவாமி ஸ்ரீமான் ஐயா நாராயணசாமியை வழிபடுகின்றனர். சுமார் 3000 மக்கள் இங்கு வசிக்கின்றனர். பெரும்பான்மையான மக்கள் நல்ல கல்வியறிவு படைத்தவர்கள். புனித தலமான சாமித்தோப்பு பதி இங்கிருந்து 4 கி.மீ தொலைவில் அமைந்துள்ளது.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
மாடத்தட்டுவிளை

**மாடத்தட்டுவிளை** (*Madathattuvilai*) என்பது தமிழ்நாடு கன்னியாகுமரி மாவட்டத்தில் வில்லுக்குறிக்கருகிலுள்ள ஒரு கிராமமாகும்.

## புனித செபஸ்தியார் ஆலயம்
இங்கு புனித செபஸ்தியார் தேவாலயம் உள்ளது.மாடத்தட்டுவிளை மக்களின் சேவையில் முக்கியப் பங்கு வகிக்கிறது. இது கிராமத்தின் நடுவில் உள்ளது, இந்த ஆலயத்தில் திருவிழா பத்து நாட்கள் நடைபெறும். அப்போது சுற்றியுள்ள கிராமங்களிலிருந்து மக்கள் பெருமளவில் கலந்து கொண்டு இசை, நடனம், நாடகம் நடத்தி விழாவிற்கு சிறப்பு சேர்ப்பார்கள். இத்திருவிழா ஆண்டுதோறும் ஜனவரி மாதத்தில் நடைபெறும்.

## கண் மற்றும் உடல் உறுப்பு தானம்
இந்தக் கிராமத்தில் இதுவரை 283 பேரின் கண்கள் தானமாக வழங்கப்பட்டுள்ளன. மருத்துவ ஆராய்ச்சிக்காக இருவரின் உடல் கன்னியாகுமரி அரசு மருத்துவக் கல்லூரிக்குத் தானமாக வழங்கப்பட்டுள்ளது.

## மேற்கோள்கள்

## வெளியிணைப்புகள்
*St. Sebastian Church

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
புனித ரோச்சாஸ் கல்லறை, நியூரம்பெர்க்

**புனித ரோச்சாசு கல்லறை** (*St. Rochus Cemetery, Nuremberg*) செருமனியிலுள்ள நியூரம்பர்கில் அமைந்திருக்கும் ஒரு கத்தோலிக்க கல்லறைத் தோட்டம். 

## வரலாறு
இந்த கல்லறை தோட்டம் 1510 ஆம் ஆண்டு உருவாக்கப்பட்டது. பிளேக் தொற்று நோயால் பாதிக்கப்பட்டு இறந்து போனவர்களை புதைப்பதற்கு இந்த கல்லறையை முதலில் உருவாக்கினார்கள். பிளேக் தொற்றினால் இறந்து போனவர்களை நகருக்குள் அடக்கம் செய்தால் நோய்த் தொற்று நகரில் உள்ளவர்களையும் தாக்கும் என்பதால் நகரில் இருந்து ஒதுக்குப்புறமான இடத்தில் இந்த கல்லறையை உருவாக்கினார்கள்.1519 மார்ச் 21 ஆம் நாள் இந்த கல்லறை புதிப்பிக்கப்பட்டது. 

## அடக்கம் செய்யப்பட்ட குறிப்பிடத்தக்கவர்கள்
* ஜோஹன் பச்செல்பெல் (1653&ndash;1706), இசையமைப்பாளர்.
* பீட்டர் விசுச்சர் முதுவல் (சி. 1455&ndash;1529), சிற்பி.

## மேற்கோள்கள்

## வெளி இணைப்புகள்
* (செருமன் மொழி) செயின்ட் Rochus கல்லறை மணிக்கு http://www.baukunst-nuernberg.de 

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:கல்லறைகள்
மண் அரிமானம்

**மண் அரிமானம்** என்பது மேல் மண் ஒரு இடத்தில் இருந்து மற்றோர் இடத்திற்கு அரித்துச் செல்லப்படும் செயற்பாட்டினைக் குறிக்கும்.

## செயற்பாடு
மண் துகள்கள் தங்களுக்குள் உள்ள ஈர்ப்புத்தன்மையை இழந்து, மண் துகள்களுக்கு இடையேயான பிணைப்பு விடுபட்டு காற்று, நீரின் மூலமாக ஓர் இடத்திலிருந்து மற்றோர் இடத்திற்கு கடத்திச் செல்லப்படுதலைக் குறிக்கிறது. மண் அரிமானத்தினால் இவ்வுலகில் 84 விழுக்காட்டிற்கும் மேலான சூழியல் சார்ந்து சிக்கல்கள் ஏற்படுகின்றன.

இயற்கை மண் அரிமானம் மற்றும் செயற்கை மண் அரிமானம் என இரு வகைப்படும். காற்று மற்றும் மழைநீர் ஆகியவற்றின் மூலமாக இயற்கை முறையில் மண் அரிமானம் ஏற்படுகிறது.

## மண் அரிமானத்தின் வகைகள்
### 1. இயற்கை மண் அரிமானம்
காற்று மற்றும் மழைநீர் ஆகியவற்றின் மூலமாக ஏற்படுவது  இயற்கை மண் அரிமானம்
### 2. செயற்கை மண் அரிமானம்
செயற்கை மண் அரிமானம் மனிதரின் செயல்பாடுகளால் மட்டுமே ஏற்படுவைக் குறிக்கின்றது

## சான்றுகள்

## வெளி இணைப்புகள்

* மண்ணரிமானம் குறித்த இணையம்
* பன்னாட்டு அரிமானக் கட்டுப்பாட்டு அமைப்பு 
* Soil Erosion Data ஐரோப்பிய- மண் இணையம்
* USDA தேசிய மண்ணரிமான ஆய்வகம்
* மண், நீர் காப்புக்கழகம்The Soil and Water Conservation Society

பகுப்பு:மண் அறிவியல்
மணலிக்கரை

**மணலிக்கரை** (*Manalikkara*) என்பது தமிழ்நாட்டின் கன்னியாகுமரி மாவட்டத்தில் கல்குளம் வட்டத்திற்கு உட்பட்ட ஒரு கிராமமாகும். இது முன்னாளில் கேரளாவின் திருவிதாங்கூர் சமஸ்தானத்திற்கு உட்பட்ட பகுதியாக இருந்துள்ளது. மணலிக்கரை கிராமம் கோதநல்லூர் பஞ்சாயத்திற்கு உட்பட்டது. இது பத்மநாபபுரம் பகுதியின் கீழ் வருகிறது. தற்போது இக்கிராமம் வழிக்கலம்பாடு என்று வருவாய்துறையினரால் அழைக்கப்படுகிறது. இப்பகுதி திருவிதாங்கூர் சமஸ்தானத்தில் இருந்தபோது இதனை மணலிக்கரா என மலையாளத்தில் அழைத்துள்ளனர். ஆனால் 1956 ல் மாநிலங்கள் மறுசீரமைப்பிற்குப் பிறகு வழிக்கலம்பாடு என்று தமிழ்நாட்டுடன் இணைக்கப்பட்டது. இங்கு மலையாளம் பேசும் மக்களே அதிகம் வாழ்கின்றனர். இங்குள்ள கிருஷ்ண சுவாமி கோவில் மிகவும் புகழ்பெற்றது. சிறீகைலாசர்கோவில் முட்டக்காடு ஆறாவது சிவாலயமான பன்னிப்பாகம் சிவன் கோவில் ஆகியவை இங்கிருந்து ஒரு கிலோமீட்டர் தொலைவில் உள்ளன. உலக பாரம்பரிய மையமும் மற்றும் திருவிதாங்கூரின் முதல் தலைநகரமுமான பத்மநாபபுரம் நகரம் மற்றும் உலகப் புகழ் பெற்ற பத்மநாபபுரம் அரண்மனையும் மணலிக்கரைக்கு அருகாமையில் அமைந்துள்ளது.    

## வரலாறு
இந்த இடம் கிபி 1235 இல் திருவிதாங்கூர் சமஸ்தானத்தின் ஆட்சிக்கு உட்பட்டது. வேநாடு மன்னன் வீரரவி கேரள வர்மாவின் ஆட்சியின் போது மணலிக்கரை ஆழ்வார் கோயிலின் முன் உள்ள தூணில் வரிவிதிப்பு பற்றிய கல்வெட்டு எழுதப்பட்டது. கி.பி 1610 இல் கல்குளத்தில் உள்ள திருவிதாங்கூர் அரச குடும்பத்தின் கிளைகளில் ஒன்றாக மணலிக்கரை செல்வாக்கு பெற்றுள்ளது. வேநாட்டைச் சேர்ந்த ராஜா ஸ்ரீ இளைய ராம வர்மா கல்குளத்தில் உள்ள மணலிக்கரைக் குடும்பத்தைச் சேர்ந்தவர்.

மணலிக்கரை மடம் அல்லது மணலிக்கரா கல்பக மங்கலத்து ( கல்பமங்கலத்து மடம்) என்பது மணலிக்கரையில் உள்ள மிகப் பழமையான கட்டிடம் ஆகும். இது பிராமணர்களின் மடாலயமாக இருந்துள்ளது. மணலிக்கரையில் வாழ்ந்த பிராமண அறிஞர்கள் தாந்த்ரீக சடங்குகள், வேதம் மற்றும் இலக்கியங்களில் தங்கள் நிபுணத்துவத்தை நிரூபித்துள்ளனர். கல்குளத்தில் பல கோவில்களில் அர்ச்சகர்களாகப் பணியாற்றினர். 

## குறிப்பிடத்தக்க நபர்கள்
எழுத்தாளரும் மற்றும் கவிஞருமான கேசவரு வாசுதேவரு என்கிற கே.வி. மணலிக்கரை இந்த ஊரில் வாழ்ந்தவர். சாஸ்த்ரேய பூதிகவதா ரேகா ராகுல் சாங்க்ரித்யந்தே தர்ஷன ரேகா, சமுகிய ரேகா மற்றும் விஸ்வரேகா ஆகியன சமசுகிருதத்திலிருந்து மலையாளத்திற்கு மொழிபெயர்த்துள்ளார். மாக்சிம் கார்க்கியின் தாய் என்ற புதினத்தையும் மலையாளத்தில் மொழிபெயர்த்தார். 1.5 செ.மீ நீளமும் 1 செ.மீ அகலமும் கொண்ட உலகின் இரண்டாவது சிறிய புத்தகமான "ரசரசிகா" என்ற புத்தகத்தையும் எழுதி வெளியிட்டார். ஒவ்வொரு வரியிலும் 5 எழுத்துகளை கொண்ட இதனை லென்ஸ் மூலம் மட்டுமே படிக்க முடியும். 
## மேற்கோள்கள்

S. N. Sadasivan (2006). *A Social History of India*, p.&nbsp;138. Penguin Books, London. .

## வெளி இணைப்புகள்

* 
* Bibliographic Survey of Indian Manuscripts Catalogues-(page 270-271, sl no 0999, Findings by Ganapati Sastri from Manalikkara Matham )

## இதனையும் காண்க
* பாஸர்
* வேர்க்கிளம்பி
* திருவிதாங்கூர்
* கன்னியாகுமரி மாவட்டம்

பகுப்பு:திருவிதாங்கூர் நாடு
பகுப்பு:கன்னியாகுமரி மாவட்டத்திலுள்ள இந்துக் கோயில்கள்
பகுப்பு:கேரள இந்து திருவிழாக்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
மோனோசோமி

**ஒற்றைமெய்யியம்** (*Monosomy*)  என்பது மரபுத்திரி எண்ணிக்கைமாற்றத்தின் ஒரு வடிவமாகும். ஓர் இணை குரோமோசோம்களில் ஒரே ஒரு குரோமோசோம் மட்டுமே இருக்கும் அசாதரண நிலை ஒற்றைமெய்யியம் எனப்படும். அதாவது ஒரு செல்லில் இருக்க வேண்டிய ஒரு சோடி குரோமோசோம்களில்  ஒரு குரோமோசோமின் பகுதி இல்லாதபோது  பகுதி ஒற்றைமெய்யியம் ஏற்படுகிறது.

## மனித மோனோசோமி

ஒற்றைமெய்யியம் காரணமாக விளையும் மனித நிலைமைகள்:

* தர்னர் நோய்த்தொகை கொண்ட பெண்களுக்கு வழக்கமான இரண்டு எக்சு குரோமோசோம்களுக்கு பதிலாக ஒரே ஒரு எக்சு குரோமோசோம் மட்டும் இருக்கும். தேர்னர் கூட்டறிகுறி அல்லது தர்னர் நோய்த்தொகை என்ற இக்குறைபாடு மனிதர்களில் காணப்படும் ஒரே முழுமையான ஒற்றைமெய்யியக் குறைபாடு ஆகும். இதைத் தவிர்த்த மற்ற முழுமையான ஒற்றைமெய்யியக் குறைபாடுகள் உயிருக்கு ஆபத்தானவையாகும்.  மற்றும் தனிநபர்கள் வளர்ச்சியுடன் உயிர்வாழவும் முடியாது.

* கிரை து சாட் நோய்த்தொகை, என்பது ஒரு வகை பகுதி ஒற்றைமெய்யிய நோய்த்தொகையாகும். இத்தகைய நோய்த்தொகை பாதிப்பு உள்ளவர்களின் குரல்வலை உருமாறியிருக்கும். இயல்பான குரல் ஒலி மாறும். ஐந்தாவது குரோமோமின் விளிம்பில் சிறு பகுதி இல்லாமல் இருப்பதால் இந்நோய்த்தொகை பாதிப்பு ஏற்படுகிறது.

* 1பி36 மரபணுக் குறைவு நோய்த்தொகை என்பது மரபுவழியாக வரும் ஒற்றைமெய்யியக் குறைபாடாகும். மிதமானது முதல் கடுமையான மனவளர்ச்சிப் பாதிப்புகள், வரையறுக்கப்பட்ட பேச்சு திறன் குறைபாடுகள், செவிப்புலன் மற்றும் பார்வை குறைபாடு மற்றும் தனித்துவமான முக அம்சங்கள் ஆகியவை இப்பாதிப்பிற்கான அறிகுறிகளாகும். குரோமோசோமின் இல்லாத பகுதியின் இடத்தைப் பொறுத்து இவ்வறிகுறிகள் மாறுபடுகின்றன.

* 17கியூ12 மரபணுக் குறைவு நோய்த்தொகை என்பது அரிதாக வரும் ஒற்றைமெய்யியக் குறைபாடாகும். 17 ஆவது குரோமோசோமின் நீண்ட நீட்சியின் சிறு பகுதி இல்லாமல் இருப்பதால் இக்குறை தோன்றுகிறது. இப்பாதிப்பு உள்ளவர்களுக்கு சிறுநீரக அசாதாரணங்கள் ஏற்படுகின்றன.

## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:உயிர்க்கல மரபியல்
நல்லிசோமி

**அற்குறுமவகநிலை** என்பது (2n-2) வகை இனங்களில் இயல்பான பாலினக் குறுமவக இணைகள் இரண்டும் இல்லாத ஒரு மரபியல் நிலை ஆகும். இந்த நிலையில் மனிதர்கள் வாழ முடியாது. 

## காரணம்
அற்குறுமவகநிலை என்பது குன்றல் அல்லது ஒடுக்கற் பிரிவுகளில் ஒவ்வாமை ஏற்படுவதால் உருவாகிறது. இது இரண்டு ஒற்றைப் பாலினக் குறுமவகப் பொருள்களைக் கொண்டிருக்கும். இதனால் மற்ற பாலினக் குறுமவகங்கள் இரண்டும் தம்மில் அளவு இரட்டிப்பாகக் கொண்டிருக்கும். எனவே, நேரடி மரபியல் தகவல்கள் இல்லாததால், அற்குறுமவகநிலை இனப் பாலினக்கலங்கள் கருவூட்டலுக்கு தகுதியற்றனவாக  அமைகின்றன.

## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:மரபணுப் பிறழ்ச்சிகள்
நாற்படியகப் பிறழ்ச்சி

**நாற்படியகப் பிறழ்ச்சி** (*tetrasomy*)  அல்லது **நான்மடிவகப் பிறழ்ச்சி** என்பது ஒரு குறிப்பிட்ட குறுமவகத்தில் இயல்பான இருபடிகளுக்குப் பதிலாக நான்கு படிகள் அமையும் குறுமவகப் படிப்பிறழ்ச்சி நிலையாகும்.

## காரணங்கள்
### பாலியல் நாற்படியகப் பிறழ்ச்சி
முழு நாற்படியகப் பிறழ்ச்சி அல்லது பாலியல் நாற்படியகப் பிறழ்ச்சி என்பது ஒருவருக்குக் குன்றல்பகுப்பில்  பாலியற்கலங்கள் பிளவுறும்  முதலிருகட்டங்களில் ஒடுக்கற்பிரிவு I அல்லது II) விந்துக் கலமோ அல்லது முட்டையோ (அண்டமோ) உருவாகும் நிலையில், அதாவது பாலினக்கலங்கள் உருவாக்க நிலையில், உருவாகிறது. இந்நிலை விந்திலோ அல்லது முட்டையிலோ கூடுதல் குறுமவகங்கள் அமைந்து விடுவதால் நேர்கிறது.  எனவே, கருவுற்றதும் உருவாகும் கருக்குழவியில் இயல்பான 46 குறுமவகங்களுக்குப் பதிலாட 48 குறுவகங்கள் அமைந்துவிடும். 

### உடலியல் குறுமவக நாற்படியகப் பிறழ்ச்சிகள்
* பூனைக்கண் நோய்த்தொகை: இது மாந்தரில் உள்ள 23 குறுமவக இணைகளில் 22 ஆம் குறுமவகத்தில் ஏற்படும் பகுதிநிலை நாற்படியகப் பிறழ்ச்சியால் உருவாகிறது
* பல்லிசுட்டர்-கில்லிய நோய்த்தொகை  12 ஆம் குறுமவகத்தில் நேரும் நாற்படியகப் பிறழ்ச்சியால்(tetrasomy 12p ) உருவாகிறது.
* 9 ஆம் குறுமவக இணையில் நேரும் நாற்படியகப் பிறழ்ச்சி(Tetrasomy 9p)
* 18 ஆம் குருமவக இணையில் நேரும் நாற்படியகப் பிறழ்ச்சி(Tetrasomy 18p]]
* 21 ஆம் குறுமவக இணையில் நேரும் நாற்படியகப் பிறழ்ச்சி(Tetrasomy 21): இது ஒரு அரிய டெளன் நோய்க்கூட்டறிகுறி ஆகும்.

### பாலினக் குறுமவக நாற்படியகப் பிறழ்ச்சிகள்
* எக்சு நாற்படியகப் பிறழ்ச்சி(Tetrasomy X) 
* XXYY நோய்த்தொகை
* கிளிண்பெல்டரின் நோய்த்தொகை: இதில் XXXY  நாற்படியகப் பிறழ்ச்சி அமைகிறது.
*  8, XXXX நோய்த்தொகை

## வெளி இணைப்புகள்

பகுப்பு:மரபணுப் பிறழ்ச்சிகள்
பகுப்பு: உயிர்க்கல மரபியல்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
தூத்தூர்

**தூத்தூர்** (Thoothor) என்பது இந்தியாவின், தமிழ்நாடு மாநிலத்தில், கன்னியாகுமரி மாவட்டத்தில், அரபிக்கடலோரம் அமைந்துள்ள ஒரு கடற்கரை கிராமமாகும். இக்கிராமமானது கேரள மாநிலத்தின் எல்லைப் பகுதியில் அமைந்துள்ளது. தூத்தூர், சின்னதுறை இரவிபுத்தன்துறை, பூத்துறை, இரயுமன்துறை ஆகியவை இதன் அருகாமையில் உள்ள கிராமங்களாகும். இந்த ஐந்து கிராமங்களும் பொதுவாக தூத்தூர் என்றே அழைக்கப்படுகிறது. இது விளவங்கோடு தாலுகாவில் அமைந்துள்ளது. இவ்வூர் நாகர்கோவிலிலிருந்து மேற்கு திசையில் 45 கி.மீ தொலைவிலும், கேரளாவின் தலைநகரான திருவனந்தபுரத்திலிருந்து தென்கிழக்கு திசையில் 40 கி.மீ தொலைவிலும் அமைந்துள்ளது. தூத்தூருக்கு அருகாமையில் திருவனந்தபுரம் விமானநிலையம் பாறசாலை மற்றும் குழித்துறை இரயில் நிலையம் ஆகியவை அமைந்துள்ளது.
தூத்தூர் மக்களின் முக்கியத் தொழில் மீன்பிடித்தலாகும். இங்கு குறைவான மக்களே விவசாயத்தில் ஈடுபடுகின்றனர். மொத்த மக்கள்தொகை சுமார் 6000 ஆகும். இது ஏழுதேசம் நகரப் பஞ்சாயத்திற்கு உட்பட்ட பகுதியாகும்.

## பெயர்க்காரணம்
தூத்தூர் என்ற பெயர் *தூ, தூய்மை* மற்றும் *ஊர்* என்ற  வார்த்தைகளில் வேர்களைக் கொண்டுள்ளது. சில ஆண்டுகளுக்குமுன் இப்பகுதி வெண்மணலால் நிரம்பியிருந்தது மேலும் மக்கள் மிகச் சிறிய பகுதியிலேயே வாழ்ந்தனர், எனவே பெரும்பாலான பகுதி காலியாக இருந்ததாலும் வெண்மணலால் மூடப்பட்டிருந்தாலும் இவ்வூர் இப்பெயர் பெற்றது.

## இவற்றையும் காண்க
* தூத்தூர் நேதாஜி படிப்பகம் மற்றும் விளையாட்டுக் கழகம்
*இரவிபுத்தன்துறை
*நீரோடி
*
## மேற்கோள்கள்

பகுப்பு:கன்னியாகுமரி மாவட்டத்திலுள்ள கிராமங்கள்
கொடாஞ்சி

**கொடாஞ்சி** (*Kodayanchi*) என்பது இந்தியாவின் தமிழ்நாடு  மாநிலத்தில் அமைந்துள்ள ஒரு கிராமமாகும். இது வேலூர் மாவட்டத்தில் உள்ள  வாணியம்பாடிக்கு அருகே  அமைந்துள்ளது.

## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:வேலூர் மாவட்டத்திலுள்ள ஊர்களும் நகரங்களும்
கோதண்டராமபுரம்

**கோதண்டராமபுரம் ** (*Kothandaramapuram*) என்பது இந்தியாவில் உள்ள தமிழ்நாடு மாநிலத்தின் புதுக்கோட்டை மாவட்டத்தில் உள்ள அன்னவாசல் வருவாய் ஒன்றியத்திலுள்ள கிராமம் ஆகும். 

## மக்கட்தொகை
2001 இந்திய  மக்கள் தொகை கணக்கெடுப்பின்படி, கோதண்டராமபுரத்தில்  1429 மக்கள் வசிக்கிறார்கள்.  இதில் 716 ஆண்களும் 713 பெண்களும் அடங்குவர். மொத்த மக்கள் தொகையில் 708 பேர் கல்வி அறிவு பெற்றவர்கள்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள கிராமங்கள்
கே லூசாக்கின் விதி

**கே - லூசாக்கின் விதி** (Gay-Lussac's law) என்பது 18 ஆம் ஆண்டின் இறுதியிலும், 19 ஆம் நுாற்றாண்டின் தொடக்கத்திலும் பிரான்சு நாட்டு வேதியியலாளர் சோசப் லூயிசு கே-லூசாக்கால் (1778–1850) மற்றும் பல வேதியியலாளர்களால் கண்டறியப்பட்ட வாயுக்களில் வெப்ப விரிவு மற்றும்  அவற்றின் வெப்பநிலை, கன அளவு மற்றும் அழுத்தம் இவற்றுக்கிடையோன தொடர்புகள் குறித்த பல கண்டுபிடிப்புகளைக் குறிக்கும்.

1808 ஆம் ஆண்டில் கே லூசாக் நிறுவிய வாயுக்களின் அழுத்த விதிக்காக மிகவும் அங்கீகரிக்கப்பட்டார். அந்த விதியானது பின் வருமாறமையும்: ”ஒரு மூடப்பட்ட கொள்கலனில் உள்ள வாயுவின் அழுத்தமானது அதன் வெப்பநிலையுடன் நேர் விகிதத் தொடர்பினைக் கொண்டிருக்கும்”

முதன்முதலில் ஒரு குறிப்பிட்ட நிறையுள்ள, மாறாத கன அளவுள்ள வாயுவின் அழுத்தத்திற்கும் வெப்பநிலைக்கும் உள்ள தொடர்பை நிறுவுவதற்கு, அனைவராலும் ஏற்றுக்கொள்ளப்படக்கூடிய ஒரு நிறுவலைத் தந்தமைக்காக, மிகச் சரியான முறையில் கே லூசாக்  மதிக்கப்படுவதாக நவீன காலத்திய அறிஞர்கள் கூறுகின்றனர். இந்த விதிகள் முறையே அழுத்த விதி அல்லது அமான்டன் விதி மற்றும் டால்ட்டனின் விதி என வெவ்வேறு விதமாக அழைக்கப்பட்டன.

## கன அளவுகளின் அடிப்படையிலான வாயுக்களின் கூடுகை விதி
வலது|thumb|180x180px|திட்ட வெப்ப அழுத்த நிலையில் 3 மீ<sup>3</sup> கன அளவுள்ள ஐதரசனானது 1 மீ<sup>3</sup> கன அளவுள்ள நைட்ரசனுடன் வினைபட்டு 2 மீ<sup>3</sup> கன அளவுள்ள அம்மோனியா வாயுவைத் தருகிறது.
கன அளவின் அடிப்படையிலான வாயுக்களின் கூடுகை விதியானது, ”வாயுக்கள் ஒன்றொடொன்று வினைபுரிந்து வாயுக்களையே விளைபொருளாகத் தரும் வினையில், எல்லா கன அளவுகளும் ஒரே வெப்பநிலை மற்றும் அழுத்தத்தில் அளக்கப்படுமேயானால், ”வினைபடு வாயுக்களின் கன அளவுகள் மற்றும் வினை விளை பொருட்களின் கன அளவுகள் இவற்றுக்கிடையேயான விகிதமானது எளிய முழு எண்கள் வடிவத்திலேயே இருக்கும்”. உதாரணமாக,  2 பங்கு கன அளவுள்ள ஐதரசனானது 1 பங்கு கன அளவுள்ள ஆக்சிசனுடன் வினைபுரிந்து 2 பங்கு கன அளவுள்ள வாயு நிலை நீரைக் கொடுக்கும் என்பதை கே லுாசாக் கண்டறிந்தார்.

கே லூசாக்கின் முடிவுகளின் அடிப்படையில், ஒரே வெப்பநிலை மற்றும் அழுத்தத்தில் சம கன அளவுள்ள வாயுக்கள் சம எண்ணிக்கையிலான மூலக்கூறுகளையே கொண்டிருக்கும் என்ற கருத்தினை உடைய அவகாதரோவின் விதியை அமேடியோ அவகாதரோ வெளியிட்டார். அவகாதரோவின் இந்தக் கருதுகோள் முன்னதாகக் கூறப்பட்ட முடிவிற்கு இவ்வாறு பொருள் தருகிறது:
:2 பங்கு கன அளவுடைய ஐதரசன் + 1 பங்கு கன அளவுடைய ஆக்சிசன் = 2 பங்கு கன அளவுடைய வாயு நிலை நீர்

இது பின்வருமாறும் கருதப்படலாம்.
:2 மூலக்கூறுகள் ஐதரசன் + 1 மூலக்கூறு ஆக்சிசன் = 2 மூலக்கூறுகள் நீர்.

1808 ஆம் ஆண்டில் சோசப் லூயிசு கே லூசாக் வாயுக்களின் கூடுகை விதியை உலகிற்கு அறிவித்தார். இருப்பினும், 1860 ஆம் ஆண்டில் நடைபெற்ற முதல் சர்வதேச வேதியியல் மாநாட்டில் இத்தாலிய வேதியியலாளர் இஸ்டனிசுலா கன்னிசாரோவினால் திருப்திகரமாக விளக்கப்படும் வரை அவகாதரோவின் கற்பிதக் கொள்கையானது மற்ற வேதியியலாளர்களால் ஏற்றுக்கொள்ளப்படாமலேயே இருந்தது.

## மேற்கோள்கள்

பகுப்பு:வளிம விதிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
முத்து. எத்திராசன்

**முத்து. எத்திராசன்** என்பவர் தமிழாசிரியர், தமிழ்க் கவிஞர், எழுத்தாளர், தொல்பொருள் கல்வெட்டு ஆய்வாளர் ஆவார். இவர் சிறுவர்களுக்கான நீதிக் கதைகள் பலவும் எழுதியுள்ளார்.

## பிறப்பும் கல்வியும்
இவர் செஞ்சிக்கு அருகிலுள்ள அவியூர் எனும் சிற்றூரில் 25-9-1934 ஆம் ஆண்டு முத்துசாமி - முத்தம்மாளுக்கு மகனாகப் பிறந்தார். தமது ஊரிலேயே தொடக்கக் கல்வியைப் பயின்றார். சென்னை மாநகராட்சிப் பள்ளியிலும், சூளைப் பகுதியிலுள்ள திருவொற்றீசுவரன் உயர்நிலைப் பள்ளியிலும் பள்ளி இறுதி வகுப்பு வரை படித்தார். விழுப்புரம் அரசு பயிற்சிப் பள்ளியில் இடைநிலை ஆசிரியர் பயிற்சிப் பெற்றார். இவருக்கு ஓவியத்தின் மீது கொண்ட ஈடுபாட்டால் மூன்றாண்டுகள் ஓவியப் பயிற்சியும் பெற்றார். தமிழின் மீது உள்ள பற்றினால் தமிழ் பயின்று வித்துவான் தேர்வில் தேர்ச்சிப் பெற்றார்.

## பணிகள்
தமிழ்க் கவிஞர் மன்றத்தில் ஈடுபாடு கொண்டு அதன் கிளை அமைப்பான திறனாய்வு மன்றத்திலும், இலக்கண, இலக்கிய வகுப்புகளின் ஆசிரியராகவும் பணியாற்றியுள்ளார். பல்வேறு அமைப்புகளிலும் தலைவராகவும், செயலராகவும் பணிபுரிந்துள்ளார். சென்னை வானொலி நிலையத்தில் பல்வேறு நிகழ்ச்சிகளில் கலந்துகொண்டு பேசியுள்ளார். தமிழக அரசின் தொல்பொருள் ஆய்வுத் துறையுடன் இணைந்து பல கல்வெட்டுகளை வெளிக் கொணர்ந்து, ஆராய்ந்து தமிழ் வளர்ச்சிக்கு மட்டுமல்லாமல் தமிழர் வரலாற்று சிறப்புகளை வெளிக் கொணர்ந்து வர பணியாற்றினார்.

## எழுதிய நூல்கள்
முத்து. எத்திராசன் எழுதிய சில நூல்களின் பட்டியல்:
* தமிழின் தொன்மையும் கல்வெட்டுகளும்
* கம்பர்காட்டும் கார்காலம்
* நெருப்பு நினைவுகள்
* கம்பர் தரும் பழமொழிகள்
* சங்க இலக்கியச் சமுதாயம்
* சிந்தனையைத் தூண்டும் சிறுவர் கதைகள்
* கவிதைகள் சொல்லும் கதைகள்
* இலக்கியத்தின் வரலாறும் பண்பாடும்
* பூனையை வென்ற புலி
* காக்கையைப் பற்றிய கற்பனைக் கதைகள்
* கம்பர் காட்டும் பாலை நிலம்.
*சின்ன மீனும் பெரிய மீனும்

## பெற்ற பரிசுகள்
இவர், எழுதிய *குந்தவையின் கலைக்கோயில் * எனும் நூல்,1992 ஆம் ஆண்டு தமிழ்வளர்ச்சிக்கான சிறந்த நூலுக்கான முதல் பரிசு பெற்ற நூலாகும்.

## உசாத்துணை
*முகம் மாமணி, " 100 சாதனையாளர்கள்" மணிவாசகர் பதிப்பகம், 1994.

## மேற்கோள்கள்

பகுப்பு:தமிழ்க் கவிஞர்கள்
ராகி ரொட்டி

thumb | வலது | கேசரி, சட்னியுடன் ராகி ரொட்டி
**ராகி ரொட்டி ** () (மராத்தி: नाचणी ची भाकरी ) என்பது இந்திய மாநிலமான கர்நாடகத்தின் காலை உணவு ஆகும். இது தெற்கு கர்நாடகத்தின் கிராமப்புறங்களில் மிகவும் பிரபலமான உணவு. இது கேழ்வரகு மாவினால் தயாரிக்கப்படுகிறது. *ராகி-ரொட்டி* என்ற கன்னடச் சொல்லுக்கு கேழ்வரகு ரொட்டி என்று பொருள். இது அக்கி ரொட்டியைப் போலத் தயாரிக்கப்படுகிறது. கேழ்வரகு மாவானது உப்பு மற்றும் தண்ணீரைச் சேர்த்து நன்கு கலக்கப்படுகிறது. மாவு பிசையும்போது; வெட்டிய வெங்காயம் கேரட் போன்றவை சேர்க்கப்படுகின்றன, இதனுடன்  கொத்தமல்லித் தழை மற்றும் சீரகம் ஆகியவற்றையும்  சுவைக்காக சேர்க்கலாம். தோசைக் கல்லில் சற்று எண்ணெயைத் தடவி பிசைந்து வைத்துள்ள மாவை வட்டமாகவும் மெல்லியதாகவும் தட்டி, சிறிதளவு எண்ணெயை ரொட்டிமேல் பூசி நன்கு வெந்த பின்னர் சூடாக பரிமாறவேண்டும். உடன் சட்டினி இருந்தால் நல்லது.

## இதையும் பார்க்க
* அக்கி ரொட்டி
* கேழ்வரகுக் களி

## மேற்கோள்கள்

பகுப்பு:கர்நாடக சமையல்
பகுப்பு:உரொட்டிகள்
படந்தாலுமூடு

**படந்தாலுமூடு**, தமிழ்நாட்டின் கன்னியாகுமரி மாவட்டத்தில் அமைந்துள்ளது.

படந்தாலுமூடு  என்னும் ஊர் தேசிய நெடுஞ்சாலை 47-ல், விளவங்கோடு வட்டத்தில் அமைந்துள்ளது. இவ்வூரின் அஞ்சல் குறியீட்டு எண் 629163 ஆகும். இது மார்த்தாண்டத்தில் இருந்து வட மேற்கு நோக்கி 5.5 கி.மீ.  தொலைவிலும், களியக்காவிளை என்னும் ஊரிலிருந்து தென் கிழக்கு நோக்கி சுமார் 2 கி.மீ. தொலைவிலும் அமையப் பெற்றுள்ளது. தமிழ்நாட்டின் தலைநகரான சென்னை நகரிலிருந்து 750 கி.மீ. தொலைவில் உள்ளது. இந்த ஊர், ஒரு கிளை விரித்து பரப்பிய "படர்ந்த ஆலமரம்" இப்பகுதியின் நடுவே இருந்ததால், அந்த மரத்தின் பெயரைக் கொண்டு அழைக்கப் பெற்று வந்ததுவுமாகும். இந்த மரமானது, படந்தாலுமூட்டிலிருந்து கொக்குடிவிளை சந்திப்புக்குச் செல்லும் சாலை துவங்கும் இடத்தில், அச்சாலைக்கு மேற்காக நின்றிருந்தது! இம்மரம், தேசிய நெடுஞ்சாலை எண்-47 விரிவாக்கத்தின் போது, முற்றிலுமாக பெயர்த்து களையப்பட்டது. இப்பொழுது அந்த மரம் அந்த இடத்தில் இல்லை! இவ்வூர் தேசிய நெடுஞ்சாலைக்கு தெற்கே 3 கிளைச் சாலைகளையும், வடக்கே 4 கிளைச் சாலைகளையும் கொண்டு அமையப் பெற்றதுவுமாகும். தற்பொழுது இந்த ஊரின் மத்தியில் தமிழ்நாடு அரசின் "நேசமணி போக்குவரத்துக் கழக பணிமனை" அமையப் பெற்றுள்ளது! இவ்வூரின் மேற்கு எல்லையான "கருப்பட்டியாலு மூட்டிலிருந்து" தான் கேரள மாநிலத்தின் எல்லை துவங்குகிறது என்பது இவ்வூரின் தனிச் சிறப்பு. இங்கு பெரும்பான்மையாக தமிழர்களே வாழ்கிறார்கள்!

## வரலாறு
முதலில் படந்த ஆலுமூடு என்ற பெயரில் இவ்வூர் வழங்கப்பட்டது. இவ்வூரில் முன்பு ஒரு பெரிய ஆல மரம் இருந்ததால் இப்பெயர் வழங்கப்பட்டது. கிராமத்தின் புறநகர்ப் பகுதிகளில் மற்றும் நாகர்கோவில் மற்றும் திருவனந்தபுரம் இடையே தேசிய நெடுஞ்சாலை  அமைக்கப்பட்டதாலும், காலநிலை மாற்றத்தாலும் இம்மரம் அழிந்தது. வர்த்தக மற்றும் கற்றல் நிகழ்வுகளுக்காக  மக்கள் இந்தப் பனை மரத்தைப் பயன்படுத்தினர். காலம் காரணமாக படர்ந்த ஆலுமோடு என்ற பெயர் இணைந்து படந்தாலுமூடு என்றாயிற்று.  தற்பொழுது ஓர் ஆல மரம் இந்நகரச் சந்திப்பில் உள்ளது. இது ஆலுமூடு என்று அழைக்கப்படுகிறது. 

## கலாச்சாரம்
கேரளாவின் எல்லையோரமாக இருப்பதால் தமிழ் மற்றும் மலையாளம் மொழிகள்  இங்குள்ள மக்களால் பரவலாகப் பேசப்படுகிறது. இங்குள்ள கலாச்சாரம், தமிழ் கலாச்சாரம் மற்றும் மலையாள கலாச்சாரம் மற்றும் பாரம்பரியங்களின் கலவையாகும். இந்து மதம் மற்றும் கிறித்துவ மதம் ஆகியவை நகரத்தில் உள்ள முக்கிய மதங்களாகும்.

பகுப்பு:கன்னியாகுமரி மாவட்டத்திலுள்ள கிராமங்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
ரோசனாரா பூந்தோட்டம்

thumb|ரோசனாராவின் கல்லறை -முன் மற்றும் இடது பக்க தோற்றம்
thumb|கல்லறையின் உட்பகுதி
**ரோசனாரா பூந்தோட்டம்** (*Roshanara Bagh*) என்பது தில்லியில் அமைந்துள்ள ரோசனாரா பேகம் நினைவாக முகலாய  கட்டிடக்கலை  மூலம் கட்டப்பட்ட ஒரு கல்லறை ஆகும். இது டெல்லியில் சக்தி நகரில் இருக்கும் டெல்லிப் பல்கலைகழகத்தின் வடக்குப்  பகுதியில் அமைந்திருக்கிறது. இந்தியாவில் இருக்கும் மிகப்பெரிய பூந்தோட்டங்களில் ஒன்று இங்கு அமைக்கப்பட்டுள்ளது. பல்வேறு விதமான தாவரங்களோடு உள்ளே மிகப் பெரிய ஏரி ஒன்று அமைந்துள்ளது.

## போக்குவரத்து
தில்லி மெட்ரோ இருப்புப்பாதையில் சிவப்புக்கோட்டு பாதையில் பவுல் பங்கஷ் நிலையம் அருகே அமைந்துள்ளது. தேசிய நெடுஞ்சாலை 1-இல் பெரும் தலைநெடுஞ்சாலையில் அமைந்துள்ளது.

## மேலும் காண்க
* லால் பங்களா

## குறிப்புகள்

## வெளி இணைப்புகள்

* , ஹெர்பர்ட் Offen ஆராய்ச்சி சேகரிப்பு பிலிப்ஸ் நூலகம் மணிக்கு பீபாடி Essex அருங்காட்சியகம் 

பகுப்பு:தில்லி சுற்றுப் பகுதிகள்

## மேற்கோள்கள்

பகுப்பு:முகலாயக் கட்டிடக்கலை
பகுப்பு:வடக்கு தில்லி மாவட்டம்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
கிளிக்குடி

**கிளிக்குடி** (*Kilikudi*) என்பது இந்தியாவில் உள்ள தமிழ்நாடு மாநிலத்தின் புதுக்கோட்டை மாவட்டத்தில் உள்ள சிற்றூராகும். இச்சிற்றூர் அன்னவாசல் வருவாய் ஒன்றியத்துகுட்பட்ட, கிளிக்குடி ஊராட்சிக்குட்பட்டதாகும்  இலுப்பூர் கல்வி மாவட்டத்தின் கீழமையும் இவ்வூரில், ஓர் அரசு உயர்நிலைப்பள்ளி செயல்பட்டு வருகிறது.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள கிராமங்கள்
கருசூழ் படலங்கள்

**கருசூழ் படலங்கள்**(extraembryonic membranes) என்பது கரு வளா்ச்சிக்கு உதவும் நான்கு படலங்களாகும். இத்தகைய படலங்கள் மனிதர் முதல் பூச்சிவரை அனைத்து விலங்குகளிலும் அமைகின்றன. அவை கருமுட்டைகளிலிருந்து உருவானாலும் அவை கருமுட்டையின் பகுதியாக கருதப்படுவதில்லை. இவை பொதுவாக ஊட்டச்சத்து, வளிமப்பரிமாற்றம்,  கழிவு நீக்கம் ஆகியவற்றில் பங்கு வகிக்கின்ற்ன.

பறவைகள், ஊர்வன, மற்றும் பாலூட்டிகளில் நான்கு செந்தரக் கருசூழ் படலங்கள் உள்ளன. அவை, நுகம் சுற்றியுள்ள  நுகப்பை,  கருவைச் சுற்றி அதைத் தாங்கும் பனிக்குடம், கருக்கழிவைத் தேக்கிவைக்கும் கருக்கழிவுப் படலம், (இது மேலும், வளிமப் பரிமாற்றத்துக்கும் புறவோட்டில் இருந்து கால்சியத்தை உறிஞ்சவும் உதவுகிறது.)கருப்பைப் புறணி என்பனவாகும். கருப்பைப் புறணி முன்கூறிய அனைத்தையும் சூழ்ந்தமைகிறது. இது முட்டை உருவாகும் நிலையில் கருக்கழிவுப் படலத்தோடு இணைந்து மூச்சுயிர்க்கவும்கழிவுநீக்கவும்  உதவும் கருப்புறணிக் கழிவுப் படலமாக மாறிவிடுகிறது.

பூச்சியின் கருசூழ் படலங்களாக, முகைப்புறணிக்கலங்களில் இருந்து உருவாகும்  ஊனீர்ப் படலம், பனிக்குடக் குழி(இதன் வெளிப்பாடு செர்க்நல்ட் மரபனால் கட்டுபடுத்தப்படுகிறது), நுகப்பை ஆகியன அமைகின்றன.  

மாந்தரிலும் பாலூட்டிகளிலும் இவை கருக்குழவிப் படலங்கள் எனப்படுகின்றன.

## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:முளையவியல்
வட்டவிளை

**வட்டவிளை** (*Vattavilai*) இந்தியாவின் தமிழ்நாடு மாநிலம் கன்னியாகுமரி மாவட்டத்தின் விளவங்கோடு தாலுகாவின் தென் பகுதியில் அமைந்துள்ளது. வட்டவிளை நாகர்கோவில் மாநகராட்சிக்கு உட்பட்ட 41-ஆவது வார்டுக்கு உட்பட்டதாகும்.

கோட்டவிளை, ஊரடிவிளை, மருதங்கோடு, முதலியவை வட்டவிளையின் அண்டை கிராமங்களில் சிலவாகும். வட்டவிளை பாகோடு பஞ்சாயத்தின் ஒரு பகுதியாகும். பாகோடு கிராம பஞ்சாயத்தின் அரைப் பகுதியாக 16 சதுர கிலோமீட்டர் பரப்பளவில் பரந்து விரிந்த பகுதியாக வட்டவிளை உள்ளது. இதன் வட்ட (சுற்று) வடிவ அமைப்பின் காரணமாக இப்பகுதி வட்டவிளை என்ற பெயர் பெற்றது என அறியப்படுகிறது.

## மக்கள்தொகை
2001 மக்கள் தொகை கணக்கெடுப்பின்படி இந்த பகுதியின் மக்கள் தொகை 4092 ஆகும்.

## கோயில்கள்
இங்குள்ள ஆனதம் குளக் கரையில் உள்ள தொட்டதுமடத்தில் ஒரு கிருட்டிணன் கோயில் உள்ளது. அங்கு கிராமத்தின் மையத்தில் ஒரு தேவி (பத்ரகாளி) கோயிலும் உள்ளது.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
இந்துப்பு

thumb|இமயமலை உப்பு எனும் இந்துப்பு (வெள்ளை நிறம்)
[thumb|உப்பு மலைத்தொடர், [பஞ்சாப், பாகிஸ்தான்|பஞ்சாப், பாகிஸ்தான்]]
[thumb|[முகலாயர் காலத்திலிருந்து இந்துப்பு எடுக்கப்படும் கேவ்ரா உப்புச் சுரங்கம், பாகிஸ்தான்]]

**இந்துப்பு** () அல்லது **இமயமலை உப்பு** (*Himalayan salt*) என்பது ஒரு வகை பாறை உப்பு ஆகும். இவ்வகை உப்பு இந்தியா மற்றும் பாக்கித்தான் நாட்டின் பஞ்சாப் பகுதிகளில் வெட்டி எடுக்கப்படுகிறது. இவ்வுப்பை தமிழில் இந்துப்பு என்பர். பாகிஸ்தான் நாட்டின் பஞ்சாப் மாகாணத்தில் உள்ள உப்பு மலைத்தொடரில் இந்துப்பு வெட்டி எடுக்கப்படுகிறது.  இமயமலைலிருந்து 310 கி மீ தொலவிலும், லாகூரிலிருந்து 260 கி மீ தொலைவிலும், அமிர்தசரசிலிருந்து 298 கி மீ தொலைவிலும் உள்ள உப்பு மலைத் தொடரில் இந்துப்பு வெட்டி எடுக்கப்படுகிறது.

இந்தியாவில் இராஜஸ்தான் மற்றும் குஜராத் மாநிலத்தின் கட்ச் பகுதியில் இந்துப்பு, சுரங்கங்களிலிருந்து வெட்டி எடுக்கப்படுகிறது.

## இந்துப்பில் உள்ள கனிமங்கள்
இமயமலை உப்பு எனப்படும் இந்துப்பில், சாதாரண உப்பில் உள்ள  சோடியம் குளோரைடுடன் (95-98%)  பொட்டாசியம், கால்சியம், மக்னீசியம், சல்பர், புளோரைடு, அயோடின் கனிமங்களும் மற்றும் சில கனிமங்களும் (2-4%) கொண்டுள்ளது (2-4%).

## நிறம்
படிக வடிவத்தில் உள்ள இந்துப்பு குறைவான வெண்மை, பிங்க், செம்பழுப்பு, செந்நிறத்திலும் கிடைக்கிறது.

## பயன்பாடுகள்

### சமையல் பயன்பாடு
வட இந்தியா மற்றும் பாகிஸ்தானில் சாதாரண கல் உப்பிற்கு மாற்றாக இந்துப்பை அன்றாட சமையலுக்கு பயன்படுத்துகின்றனர்.

### மருத்துவப் பயன்பாடு
சித்த மருத்துவம் மற்றும் ஆயுர்வேத மருத்துவத்தில், ஆயிரக்கணக்கான ஆண்டுகளாக இந்துப்பு வாதம், பித்தம் மற்றும் கபம் போன்ற நோய்களுக்கு பயன்படுத்தப்பட்டு வருகிறது. கல் உப்பை விட  இந்துப்பு மருத்துவ குணம் நிறைந்தது என்ற கூற்றை இது வரை அறிவியல் ஆய்வுகள் மூலம் நிருபிக்கப்படவில்லை.

## படக்காட்சிகள்

படிமம்:Himalayan Rock Salt.jpg|இமயமலை உப்பு படிகங்கள்
படிமம்:2015-03-07 Pakistanisches, sogenanntes Himalaya-Salz 0399.jpg|பாகிஸ்தானின் கேவ்ரா உப்புச் சுரங்கத்திலிருந்து வெட்டி எடுக்கப்பட்ட இந்துப்பு


## இதனையும் காண்க
* உப்பு
* பாறை உப்பு

## மேற்கோள்கள்

பகுப்பு:உப்புகள்
பகுப்பு:வீட்டு வேதிப்பொருள்கள்
பகுப்பு:சமையல்
வி. பி. சந்திரசேகர்

**வி. பி. சந்திரசேகர்** எனும் வடுகபாளையம் பொன்முத்து சந்திரசேகர் என்பவர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989ஆம் ஆண்டு நடைபெற்ற சட்டமன்றத் தேர்தலில், அண்ணா திராவிட முன்னேற்ற கழக (ஜெயலலிதா அணி) வேட்பாளராக, பொள்ளாச்சி தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். மேலும் 1991 ஆம் ஆண்டு நடைபெற்ற தேர்தலில், அண்ணா திராவிட முன்னேற்றக் கழகத்தின் வேட்பாளராக வெற்றிபெற்றார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
குத்சியா தோட்டம்

**குத்சியா பாக்** (*Qudsia Bagh*)  என்பது இந்தியாவின் பழைய தில்லியில் அமைந்துள்ள 18 ஆம் நூற்றாண்டைச் சேர்ந்த ஒரு தோட்ட வளாகம் மற்றும் அரண்மனையாகும். 

## வரலாறு

முகலாயப் பேரரசர் அகமது சா பகதூரின் தாயார் குத்சியாவுக்காக 1748 ஆம் ஆண்டில் குத்சியா பாக் கட்டப்பட்டது. பழைய தில்லி நகருக்கு வடக்கில் இவ்வளாகம் அமைந்துள்ளது. முன்னதாக இவ்வளாகம் ஓர் அற்புதமான அரண்மனையாகக் கருதப்பட்டது. பழுதடைவதற்கு முன்பாக இவ்வரண்மனை  வாரிசு சொத்தாக இருந்தது. 1857 ஆம் ஆண்டு நடைபெற்ற இந்தியக் கிளர்ச்சி ஏற்பட்டபோது இவ்வரண்மனையில் பெரும் பகுதிகள் சேதமாக்கப்பட்டன. 
 
நுழைவாயில், சாகி பள்ளிவாசல் (பேரரசின்) மற்றும் தொழுவங்கள்  மட்டும் இன்று அங்கு எஞ்சியிருக்கின்றன. இந்தியத் தொல்லியல் ஆய்வகத்தின் பதிவேடுகளில் இத்தோட்டம் ஒரு பாதுகாக்கப்பட்ட நினைவிடம் என்று பதிவு செய்யப்பட்டுள்ளதாக வரலாற்றாளர் அசன் சாபர் குறிப்பிட்டுள்ளார். குத்சியா பாக் என்ற பெயரை எம்.எம் அக்கர்வால் பூங்கா என்று பெயர் மாற்றம் செய்ய தில்லி மாநகராட்சி திட்டமிட்டது. ஆனால் பலமான எதிர்ப்புகள் கிளம்பின.

## மேற்கோள்கள்
 

பகுப்பு:தில்லியின் வரலாறு
பகுப்பு:தில்லி அரண்மனைகள்
கன்னியாகுமரி மாவட்ட இரயில்வே

1873 ல்,  தென்னிந்திய இரயில்வேயின் சென்னை அரசுப் பிரிவில் திருவாங்கூர் வரை இரயில் இணைப்புகளை நீடிக்க வேண்டும் என்று விரும்பினர். தலைமை பொறியாளர் திரு.பார்டன் என்பவர் கோவில்பட்டியில் இருந்து செங்கோட்டை வழியாக திருவனந்தபுரத்தை இணைக்கும் இரயில் பாதையை அமைக்க  ஆலோசனை கூறினார்.  அதன் படி பல்வேறு ஆலோசனைகளுக்குப் பின் இரயில் பாதை அமைக்கப்பட்டது.1928 ஆம் ஆண்டில் நாகர்கோவிலுக்கு இரயில் இணைப்பை விரிவுபடுத்த வேண்டுமென கோரிக்கை விடுக்கப்பட்டது.

கன்னியாகுமரி மாவட்டத்தின் தந்தை திரு. நேசமணி, இந்திய நாடாளுமன்றத்தில் மார்ச் 8, 1965 அன்று இந்த பிரச்சினையை எழுப்பினார். திருநெல்வேலியில் இருந்து கன்னியாகுமரி வரை, பின்னர் திருவனந்தபுர நாகர்கோவிலுக்கு ரயில்வே இணைப்பை விரிவாக்க கோரியிருந்தார். இது அரசாங்கத்தால் ஏற்றுக்கொள்ளப்பட்டது.

## References

பகுப்பு:கன்னியாகுமரி மாவட்டம்
அறிஞர் அண்ணா கல்லூரி, ஆரல்வாய்மொழி

**அறிஞர் அண்ணா கல்லூரி** (Arignar Anna College) என்பது தமிழ்நாட்டின், கன்னியாகுமரி மாவட்டம், ஆரல்வாய்மொழியில் உள்ள ஒரு கலை அறிவியல் கல்லூரியாகும். இக்கல்லூரி சுய நிதியுதவி படிப்புகளை வழங்குகிறது. ஆரல்வாய்மொழி பகுதிக்குட்பட்ட கிராமப்புற மாணவர்களின் வசதிக்காக இக்கல்லூரியானது 1970 ஆம் ஆண்டு முதல் இயங்கி வருகிறது. இக்கல்லூரியில் இளங்கலை, முதுகலை மற்றும் பட்டயப்படிப்புகள் வழங்கப்படுகின்றன. இருபாலரும் படிக்கும் இக்கல்லூரியானது, திருநெல்வேலி மனோன்மணியம் சுந்தரனார் பல்கலைக்கழகத்துடன் இணைவு பெற்றது.
## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
## துறைகள்

### அறிவியல்

* இயற்பியல் 
* வேதியல்
* தாவரவியல்
* கணிதம் 
* விலங்கியல்
* கணினி பயன்பாடு 

### கலை மற்றும் வணிகவியல்
* தமிழ்
* ஆங்கிலம் 
* பொருளியல்
* வணிகவியல் 

## மேற்கோள்கள்

## வெளி இணைப்புகள்
* AAC-Arignar Anna College Aralvaimozhi

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள தனியார் கலைக் கல்லூரிகள்
பகுப்பு:மனோன்மணியம் சுந்தரனார் பல்கலைக்கழக இணைவுக்கல்லூரிகள்
இலுப்பூர் பொன்வாசிநாதர் கோவில்

**பொன்வாசிநாதர் கோயில்** தமிழ்நாட்டில் புதுக்கோட்டை மாவட்டத்தில் இலுப்பூரில் உள்ள சிவன் கோயிலாகும்.

## அமைவிடம்
மணப்பாறையில் இருந்து 24 கிலோமீட்டர் தொலைவிலும், திருச்சியில் இருந்து 20 கிலோமீட்டர் தொலைவிலும், புதுக்கோட்டையில் இருந்து 28 கிலோமீட்டர் தொலைவிலும் இக்கோயில் அமைந்துள்ளது. இந்த மூன்று ஊர்களிலிருந்தும் பேருந்து வசதி உள்ளது.

## அமைப்பு
இக்கோயில் முன் மண்டபம், அர்த்த மண்டபம், கருவறை ஆகியவற்றைக் கொண்டுள்ளது. அங்குள்ள குலசேகர பாண்டியன் (1190-1218) மற்றும் சுந்தர பாண்டியன் (1218-1244) கல்வெட்டுகள் மூலமாக இக்கோயில் 800 ஆண்டுகளுக்கு முற்பட்டதாக இருக்கலாம் எனக் கருதப்படுகிறது. மூலவரின் விமானத்தில் அஷ்டதிக்கு பாலகர்கள், எட்டு திசையை நோக்கி காவல் புரிவது போல் உள்ளனர். தெற்கில் நால்வர், மேற்கில் கன்னிமூலை கணபதி, வீர [விநாயகர், லட்சுமி நாராயணன், விசுவநாதர், விசாலாட்சி, பூரண புஷ்கலையுடன் [ஐயனார், ஸ்ரீதேவி பூதேவியுடன் விஷ்ணு, வீரபத்திரர், அருணகிரிநாதர், ஆத்ம லிங்கம், கஜலட்சுமி ஆகியோர் உள்ளனர். வடக்கில் சண்டிகேசுவரர் சன்னதி உள்ளது. வடகிழக்கு மூலையில் நவக்கிரகம், கிழக்கில் பட்டினத்தார் உள்ளனர். மேற்கு திருச்சுற்றில் வள்ளி தெய்வானையுடன் முருகன் உள்ளார். கோஷ்டத்தில் கொங்கணச் சித்தர், தட்சிணாமூர்த்தி, மேற்கில் லிங்கோத்பவர், வடக்கில் பிரம்மா, துர்க்கை, பிட்சாடனர் ஆகியோர் உள்ளனர்.

## மூலவர்
இலுப்பை மரங்கள் நிறைந்து விளங்கியதால் ‘இலுப்பையூர்’ என அழைக்கப்பட்டு, பின்னர் மருவி ‘இலுப்பூர்’ என அழைக்கப்படுகிறது. இக்கோயிலின் மூலவர் கேமவிருத்தீஸ்வரா், பொன்வாசிநாதர் என்றும் அழைக்கப்படுகிறார். அவர் கிழக்கு நோக்கிய நிலையில் உள்ளார். இறைவி பொன்னம்பாள் தெற்கு நோக்கிய நிலையில், நின்ற கோலத்தில், நான்கு கரங்களுடன் உள்ளார். அவரின் மேலிரு கரங்களில் தாமரை மலர் உள்ளது. கீழ் இரு கரங்கள் அபய, வரத முத்திரையுடன் உள்ளன. கோயிலின் திருச்சுற்றில் தல மரங்களான வில்வமரமும், மகிழ மரமும் உள்ளன. காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.

## வழிபட்டோர்
ராமபிரானும், இலக்குவனனும் சீதையைத் தேடி தென்திசை செல்லும்போது 'மது கவனம்' என்று அழைக்கப்படும் இவ்வூரின் வழியாக சென்றதாகவும் அப்போது இங்கு சிவலிங்க பூஜை செய்து வழிபட்டதாகவும் கூறப்படுகிறது. குரு, சிவனை வழிபட்டதால் பொன்வாசிநாதர் எனப் பெயர் பெற்றதாகக் கூறுவர். புதுக்கோட்டை மாவட்டத்தில் உள்ள, பட்டினத்தாரால் பாடல் பெற்ற ஒரே திருத்தலம் ஆகும். பதினெண் சித்தர்களில் ஒருவரான கொங்கண சித்தர் இங்கு வந்து இறைவனை வணங்கி அருள்பெற்று சென்றுள்ளார். 63 நாயன்மார்களில் ஒருவரான இடங்கழி நாயனார் இங்கு வந்து தொண்டுகள் பல செய்து இறைவனை வழிப்பட்டுள்ளார். 

## விழாக்கள்
இக்கோயில் வழிபாட்டிற்காக காலை 7.00 மணி முதல் பகல் 12.00 மணி வரையிலும், மாலை 4.00 மணி முதல் இரவு 8.00 மணி வரையிலும் பக்தர்கள் தரிசனத்திற்காக திறந்துவைக்கப்பட்டிருக்கும்.சித்திரை மாதத்தில் 10 நாட்கள் பிரம்மோற்சவம், 8ஆம் நாள் திருக்கல்யாண உற்சவம், 9ஆம் நாள் தேரோட்டம், 10ஆம் நாளில் தீர்த்தவாரியுடன் விழா நடைபெறுகிறது. விழா  நாட்களில் பஞ்ச மூர்த்திகள் வீதியுலா வருவர்.  நவராத்திரி விழா   பங்குனி உத்திரத் திருவிழா போன்ற விழாக்களும் இங்கு சிறப்பாக கொண்டாடப்படுகின்றன.

## மேற்கோள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள சிவன் கோயில்கள்
பொன்னி (புதினம்)

**பொன்னி** (*Ponni*) 1967 ஆம் ஆண்டில் மலயாட்டூர் இராமகிருஷ்ணன் என்ற எழுத்தாளரால்  எழுதப்பட்ட மலையாள புதினம் ஆகும். மன்னார்காடு மல்லீசுவரம் மலைப்பகுதியில் வசிக்கக்கூடிய அட்டப்பாடியைச் சேர்ந்த ஆதிவாசிகளின் வாழ்க்கை முறையை அடிப்படையாகக் கொண்ட புதினம் ஆகும்.

## புதினத்தின் சுருக்கம்
இந்த புதினமானது மலபார்  பகுதியில் உள்ள அட்டப்பாடியில வசிக்கும் ஆதிவாசிகளின் வாழ்வியலைப் படம் பிடித்துக் காட்டுகிறது. இந்த வாழ்விடமானது நீலகிரி மலையின் தெற்கிலும், கேரளா வின் கிழக்குப்பகுதியிலும் அமைந்துள்ளது.  இப்பகுதி மக்கள் தங்கள் நிலத்தைப் பண்படுத்த மரங்களை வெட்டி எரித்து பின் சில காலம் கழித்து சாகுபடி செய்வர். பழங்குடியின மக்களின் இந்த விவசாய நடைமுறையை அரசாங்கமானது திடீரெனத் தடை செய்து வேறு புதிய தொழில்களில் ஈடுபட வலியுறுத்துகிறது. இந்தக் கதையின் நாயகன் தற்போதைய உலகின் நாகரிகத்திற்கு ஏற்றவாறு தன் சிகை அலங்காரத்தை மாற்றிக் கொள்கிறான். இந்தப் புதினத்தில், ஆதிவாசி மக்களின் பாரம்பரியமான திருமணச் சடங்கினை முன்னிட்ட நடனம், பாரம்பரியம் சார்ந்த பாடல்கள் ஆகியவை யதார்த்தமான முறையில் விவரிக்கப்பட்டுள்ளன. பொன்னியின் பாத்திரப்படைப்புகள் கன்னட சாயம் கொண்ட தமிழ் கலந்த மலையாள மொழியில் உரையாடவும், பாடவும் செய்கிறார்கள்.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:மலையாளப் புதினங்கள்
பழவிளை

**பழவிளை** (*Pazhavilai*) இந்தியாவின் தமிழ்நாடு மாநிலம் நாகர்கோவிலில் இருந்து 8 கி.மீ. தொலைவில் அமைந்துள்ள ஒரு சிறிய கிராமமாகும். 2 சதுர கி.மீ. பரப்பளவு கொண்ட இக்கிராமம் நாகர்கோவில்-குளச்சல் சாலைக்கு அருகில் அமைந்துள்ளது. வழித்தட எண்கள் 38ஈ/ஜி, 40,38கே என்ற எண்கள் கொண்ட பேருந்துகள் பழவிளை வழியாக செல்கின்றன. அருள்மிகு குருசாமி அய்யா குருஸ்தலம் திருக்கோவில் ஆலயம், காமராஜர் பல்தொழில்நுட்பக் கல்லூரி மற்றும் நீண்டகரை பி அகஸ்தீஸ்வரம் தாலுக்காவின் ராசாக்கமங்கலம் பஞ்சாயத்து ஒன்றிய அலுவலகம் (பிளாக் அலுவலகம் என்று பிரபலமாக குறிப்பிடப்படும் தொகுதி மேம்பாட்டு அலுவலகம்) ஆகியவற்றால் இக்கிராமம் பிரபலமாக அறியப்படுகிறது.

## சுற்றுச்சூழல்
பழவிளையில் பசுமையான சூழல் காணப்படுகிறது. ஆகையால் செழிப்பான தென்னை மரங்கள், முந்திரி பருப்பு மரங்கள் மற்றும் வாழைத் தோட்டங்கள் இக்கிராமத்தில் காணப்படுகின்றன.

## கல்வி நிறுவனங்கள்
* காமராசர் தொழில்நுட்பக் கல்லூரி
* காமராசர் கல்வியியல் கல்லூரி

## ஆலயங்கள்
* அருள்மிகு குருசாமி திருக்கோயில் குருஸ்தலம் 
* அருள்மிகு முத்தாரம்மன் திருக்கோயில்

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
பதேபூரி பள்ளிவாசல்

thumb|பழைய தில்லியில் உள்ள பதேபூர் பள்ளிவாசல்
thumb|1863 ஆம் ஆண்டு பழைய தில்லியின் வரலாற்று வரைபடம்

**பதேபூரி பள்ளிவாசல்** (*Fatehpuri Masjid*) 17 ஆம் நூற்றாண்டைச் சேர்ந்த ஒரு பள்ளிவாசல் ஆகும். தில்லி நகரின் மிகப் பழைய தெருவில் உள்ள சாந்தினி சவுக் என்ற வணிக மையத்திற்கு மேற்கு முனைக்கு அருகில் செங்கோட்டைக்கு எதிரில் இம்மசூதி கட்டப்பட்டுள்ளது. 

## வரலாறு

சாச்சகானின் மனைவியருள் ஒருவரான பதேபூர் சிக்ரியைச்  சேர்ந்த பதேபூரி பேகம் 1650 ஆண்டு இப்பள்ளிவாசலை கட்டினார். இவர் நினைவாகவேதான் தாச்சு மகாலுக்கு இப்பெயர் சூட்டப்பட்டது 

ஆங்கிலேயர்கள் இந்த பள்ளிவாசலை 1857 ஆம் ஆண்டு போருக்குப் பின்னர் ராய் லாலா சுன்னமாலுக்கு 19,000 ரூபாய்க்கு ஏலத்தில் விற்றனர் . இவருடைய சந்த்தியினர் இன்னமும் கூட சாந்தினி சவுக் வணிக வளாகத்தின் சுன்னமால் அவேலியில் வாழ்கின்றனர் ). இவர்களே பள்ளிவாசலை இன்னமும் பாதுகாத்துவருகின்றனர். பின்னர் 1877 ஆம் ஆண்டு நான்கு கிராமங்களுக்கு மாற்றாக அரசாங்கத்தால் இப்பள்ளிவாசல்  கையகப்படுத்தப்பட்டது. தில்லி தர்பார் எனப்படும் தில்லி அரசவையில் இசுலாமியர்கள் மீண்டும் அனுமதிக்கப்பட்டபோது இது திரும்பப் பெறப்பட்டது. இதேபோல அக்பராபாதி பேகத்தால் கட்டப்பட்ட அக்பராபாதி மசூதி என்ற பள்ளிவாசல் ஆங்கிலேயர்களால் அழிக்கப்பட்டது .
ஆசியாவிலேயே மிகப்பெரிய வாசனைப்பொருள் சந்தையாக அறியப்படும் காரி பாவ்லி’ சந்தை  இந்த பள்ளிவாசலுக்கு அருகில் படிப்படியாக உருவாக்கப்பட்டது. 

தியாகத் திருநாள், ஈகைத் திருநாள் போன்ற இசுலாமியத் பண்டிகைகள் இப்பள்ளிவாசலில் கொண்டாடப்படுகின்றன. 
முப்தி முகாரம் அகமது பள்ளிவாசலின் முதன்மை முப்தியாகவும் இமாமாகவும் செயற்படுகிறார். கிட்டத்தட்ட 42 ஆண்டுகளாக இவர் இப்பணியில் உள்ளார். இவருக்கு முன்பு இவருடைய தந்தை மவுலானா முப்தி முகமது இப்பணியில் ஈடுபட்டார். 

## கட்டடக் கலை

சிவப்பு மணற்பாறைகளால் எழுப்பப்பட்டுள்ள இந்த மசூதியானது டெல்லி நகரத்தில் உள்ள ஒரே ஒரு ‘ஒற்றை குமிழ்கோபுர தொழுகை மசூதி’யாக விளங்குகிறது. வெளியிலிருந்து பார்க்கும் போது சிறிய மசூதி போன்று காட்சியளித்தாலும், உள்ளே நுழைந்து பார்க்கும்போது இதன் உள் கட்டமைப்பு பிரம்மாண்டமானதாக  காட்சியளிக்கிறது.

பாரம்பரிய கலையம்சங்களுடன் வடிவமைக்கப்பட்டிருக்கும் இந்த மசூதியின் தொழுகைக்கூடத்திற்குள் நுழைவதற்கு விதான வளைவுகளைக்கொண்ட  ஏழு வாசல்கள் உள்ளன. நடுவிலுள்ள விதான வளைவு அளவில் பெரியதாக அமைக்கப்பட்டிருக்கிறது. மசூதிக்கு இருபுறமும் ஒற்றை மற்றும் இரட்டை அடுக்குகளைக்கொண்ட கட்டிட அமைப்புகளும் காணப்படுகின்றன.

## இவற்றையும் காண்க
*யாமா பள்ளிவாசல், தில்லி

## மேற்கோள்கள்
 

## புற இணைப்புகள்

*Satellite picture by Google Maps

பகுப்பு:தில்லியில் உள்ள பள்ளிவாசல்கள்
பகுப்பு:முகலாயக் கட்டிடக்கலை
டி. மணி

**டி. மணி** என்பவர்  ஓர் தமிழ்நாட்டு அரசியல்வாதி ஆவார். இவர்  விளவங்கோடு சட்டமன்ற தொகுதியிலிருந்து,  தமிழ்நாடு சட்டப் பேரவைக்கு 1980,1996 மற்றும் 2001 ஆம் ஆண்டுகளில் மூன்று முறை இந்திய கம்யூனிஸ்ட் கட்சி (மார்க்சிஸ்ட்) வேட்பாளராக போட்டியிட்டு வெற்றி பெற்றார்
மணி தன் 88 ஆவது வயதில் உணல் நலப்பாதிப்பால் திருவனந்தபுரத்தில் காலமானார்.
## மேற்கோள்கள்

பகுப்பு:கன்னியாகுமரி மாவட்ட அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பாறை உப்பு

**பாறை உப்பு** (Halite) ( or ),  சோடியம் குளோரைடு எனப்படும் உப்பு வகையைச் சேர்ந்த கனிமம் ஆகும்.  பாறை உப்புகள் கன சதுர படிக வடிவத்தில் காணப்படும். பாறை உப்புகள் அடர் நீலம், வெளிர் நீலம், பர்பிள், பிங்க், சிவப்பு, ஆரஞ்ச், மஞ்சள், சாம்பல் நிறங்களிலும், நிறமற்றும் காணப்படுகிறது.

நிலத்தடியில் உள்ள சல்பேட், ஹலீட் மற்றும் போரட் கனிமங்கள் ஆவியாவதால் பாறை உப்பு  உற்பத்தியாகிறது.

## பயன்பாடுகள்
குளிர்காலங்களில் சாலைகளிலும், வீடுகளிலும் படியும் பனிக்கட்டிகளை உருகுவதற்கு வேண்டி  பாறை உப்புத் தூள்கள் பனிக்கட்டிகள் மீது தெளிக்கப்படுகிறது. சுவையான உணவை சமைப்பதற்கும், தோல் போன்ற பொருட்களை பதப்படுத்தவும், மீன்களை  கருவாடு போடுவதற்கும் பாறை உப்புகள் பயன்படுகிறது.
பெரிய அளவிலான பாறை உப்புக் கட்டிகளை இயந்திரங்களில் அரைத்து தூளாக்கி சுத்தப்படுத்திப் பயன்படுத்துவர்.

## படக்காட்சிகள்

File:SaltCrystalCasts.JPG|ஹோப்பர் படிக பாறை உப்பு, யூட்டா, ஐக்கிய அமெரிக்கா 
File:Halite-Egypt.jpg|எகிப்து நாட்டு பாறை உப்பு
File:halite09.jpg|இயற்கையான பெரிய படிக வடிவ உப்புப் பாறை 
File:Halite-57430.jpg| கனடா சுரங்கத்தின் பாறை உப்பு 
File:DevilsGolfCourse031411.jpg| ஏரி நீரிலிருந்து எடுக்கப்படும் பாறை உப்பு Manly]]
File:Rock salt Mississippi Potash East Mine, New Mexico.jpg|நியூ மெக்சிகோவின் பொட்டாசியம் சுரங்கத்தின் பாறை உப்பு
File:Halite_Dead_Sea_Beach_Pebbles.JPG| சாக்கடலிருந்து எடுக்கப்பட்ட பாறை உப்பு 
File:Mina_de_sal_de_Nemocón_(13).JPG|கிமு 4ஆம் நூற்றாண்டு காலத்திய கொலம்பியாவின் பாறை உப்புச் சுரங்கம் 


## இதனையும் காண்க
*இந்துப்பு
*உப்பு

## மேற்கோள்கள்

*Hurlbut, Cornelius S.; Klein, Cornelis, 1985, Manual of Mineralogy, 20th ed., John Wiley and Sons, New York 
*Anthony, John W; Bideaux, R.A.; Bladh, K.W.; Nicois, M.C., 1997, Handbook of Mineralogy: Halides, Hydroxides, Oxides, Mineral Data Publishing, Tucson 
*Minerals.net
*Material Safety Data Sheet 
*Desert USA
*Halite stalactites

பகுப்பு:உப்புகள்
தரூர் (கிராம ஊராட்சி)

**தரூர் கிராம ஊராட்சி** என்பது இந்தியாவின் கேரள மாநிலத்தில் பாலக்காடு மாவட்டத்தில் ஆலத்தூர் வட்டத்தில் ஆலத்தூர் ஒன்றியத்தில் அமைந்துள்ள ஒரு கிராம ஊராட்சி ஆகும். தரூர் ஒன்று மற்றும் தரூர் இரண்டு கிராமங்களில் பரவியுள்ள இந்த பஞ்சாயத்து 34.72 சதுர கிலோமீட்டர் பரப்பளவைக் கொண்டுள்ளது. தரூர் பஞ்சாயத்து வடக்கில் பெருங்கோடுகுறுச்சி, குத்தனூர், திருவில்வமலை ஊராட்சிகளையும்  கிழக்கில், காவசேரி, எரிமாயூர் ஊராட்சிகளையும் மேற்கில் காயத்திரிபுழாவும் எல்லைகளாகக் கொண்டமைந்துள்ளது.

தரூர் ஸ்ரீ கிருஷ்ணர் கோயில் இங்குள்ள ஒரு இந்து வழிபாட்டுத் தலமாகும்.

## மேற்கோள்கள்

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
குறும்பனை

**குறும்பனை** என்பது தமிழ்நாடு கன்னியாகுமரி மாவட்டத்தில் உள்ள ஒரு சிற்றூராகும். கன்னியாகுமரி மாவட்டத்தின் மேற்குக் கடற்கரையோரம் அமைந்துள்ள இவ்வூர் சுமார் 2 கி.மீ கடற்கரையைக் கொண்டுள்ளது. 8000இற்கும் அதிகமான மக்கள் இங்கு வாழ்கின்றனர். இங்குள்ள மக்களின் முதன்மையான தொழில் மீன் பிடித்தலாகும்.

## பொருளியல்
மக்களில் பெரும்பாலோர் மீன்பிடி தொழிலில் ஈடுபடுகின்றனர். பட்டதாரிகள் மின்பிடி தொழிலில் இறங்காமல் நகரங்களிலோ அயல்நாடுகளிலோ வேலையை எதிர்பார்க்கின்றனர். கற்ற மகளிர் முதன்மையான தொழிலாக கல்வித் துறையில் பணிபுரிகின்றனர்.

## புவியியல்
குறும்பனை கடற்கரை 2 கி.மீ. நீளம் கொண்டது. இது மாவட்ட அளவில் அழகான கடற்கரை ஆகும். இது மேற்கில் சிலுவையா பேராயத்தில் இருந்து தொடங்கி, கிழக்கில் பரியக்காலில் முடிகிறது. இது பரியக்கால் கடற்கரை எனவும் அழைக்கப்படுகிறது.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
திருவரம்பு

**திருவரம்பு** (*Thiruvarambu*) இந்தியாவின் தமிழ்நாடு மாநிலம் கன்னியாகுமரி மாவட்டத்தில் உள்ள ஓர் ஊராகும். குலசேகரத்திலிருந்து அருமனை செல்லும் சாலையில் திருவரம்பு நகரம் உள்ளது.திருவட்டாறு நகர பஞ்சாயத்தில் இடம்பெற்றுள்ள நகரில் ஒன்றாகும். இந்த நகரத்தில் பல மத சபைகளும் கோயில்களும் உள்ளன. திற்பரப்பு அருவியிலிருந்து திருவரம்பு 3 கி.மீ. தொலைவில் உள்ளது. இந்த கிராமத்திற்கு பேச்சிப்பாறை, பெருஞ்சாணி, கோதையாறு போன்ற அணைகளிலிருந்து பல ஓடைகள், கால்வாய்கள் மூலம் தண்ணீர் வழங்கப்படுகின்றன. தென்னை, வாழை, ரப்பர், மரவள்ளிக்கிழங்கு, மிளகு மற்றும் இதர பருப்பு வகைகள் இங்கு விளைகின்றன.

## அமைவிடம்
5 கி.மீ. தொலைவில் கிழக்கில் குலசேகரம், 10 கி.மீ. தொலைவில் மேற்கில் மார்த்தாண்டம், வடக்கில் 3 கிலோ மீட்டர் தொலைவில் திற்பரப்பு அருவி, தெற்கில் 20 கிலோ மீட்டர் தொலைவில் தக்கலை ஆகிய பகுதிகள் திருவரம்புக்கு அருகில் அமைந்துள்ளன. 15 கி.மீ. தொலைவில் குழித்துறை உள்ளது. 

## நிர்வாகம்
திருவரம்பு கன்னியாகுமரி மாவட்டத்தில் திருவட்டாறு நகர பஞ்சாயத்துக்கு உட்பட்டது. தேர்ந்தெடுக்கப்பட்ட உள்ளாட்சிப் பிரதிநிதிகள் வடிகால் வசதி, உள்ளூர் சாலைகள் மற்றும் நீர் வசதி ஆகியவற்றை பராமரிக்கின்றனா்.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
மிடாலக்காடு

**மிடாலக்காடு** (*Midalakadu*) என்பது தமிழ்நாடு, கன்னியாகுமரி மாவட்டத்தில் வளர்ந்துவரும் ஒரு நகரமாகும். இது கேரள மாநிலத் தலைநகரான திருவனந்தபுரத்திலிருந்து சுமார் 56 கி.மீ தொலைவில் உள்ளது. கடற்கரை கிராமங்களான மிடாலம் மேற்குப்பகுதியிலும் குறும்பனை தெற்குப்பகுதியிலும் கருங்கல் வடக்குப்பகுதியிலும் பாலப்பள்ளம் கிழக்குப்பகுதியிலும் எல்லைகளாக அமைந்துள்ளன.  இங்கு டான் போஸ்கோ மெட்ரிகுலேசன் மேல்நிலைப்பள்ளியும் அரசு நடுநிலைப்பள்ளியும் மற்றும் அங்கன்வாடி பள்ளியும் செயல்படுகின்றன.

## மேற்கோள்கள்

** ^ "Census of India 2001: Data from the 2001 Census, including cities, villages and towns (Provisional)".^ "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16. Retrieved 2008-11-01.

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
தொழுஉரங்கள்

தொழுஉரங்கள்வேளாண்மையில்கருப்புத்தங்கம்எனதொழுஉரங்கள்அழைக்கப்படுகின்றனதொழுஉரத்தில்அதிகளவுகனிம்ம்மற்றும்கரிமசத்துக்கள்காணப்படுகின்றனசோடியம்பொட்டாசியம்பாஸ்பேட்எனமூன்றுசத்துக்களைபயிர்களுக்குதருகிறதுமேலும்தொழுஉரத்தில்பலநூண்ணுட்டச்சத்தக்கள்விலங்குகழிவுகள்மற்றும்வைக்கோல்போன்றவைஉள்ளடக்குள்ளதுபயிர்களின்வேர்வளர்ச்சிக்குதொழுஉரங்கள்உறுதுணைபுரிவதொடுஈரப்பத்த்தைக்காக்குதவுகின்றன
ஆதாரங்கள்தமிழ்நாட்டுப்பாடநூல்கழகம்சற்றுச்சூழல்கல்வி

பகுப்பு:வேளாண்மை
தேங்காப்பட்டணம்

**தேங்காப்பட்டணம்** (*Thengapattanam*) என்பது கன்னியாகுமரி மாவட்டத்தின் பைங்குளம் கிராமம் அருகே அமைந்துள்ளது. இங்குள்ள கடற்கரை அழகிய தென்னை மரங்கள் அணிவகுக்கக் காட்சியளிக்கிறது. மேற்குக் கடற்கரையோரம் அமைந்துள்ள இங்கு தாமிரபரணி ஆறு சங்கமிக்கிறது.

## அமைவிடம்
நாகர்கோவிலிருந்து 35 கி. மீ. தொலைவில் உள்ள விளவங்கோடு தாலுகாவில் பைங்குளம் கிராமத்தில் தேங்காப்பட்டணம் கடற்கரை அமைந்துள்ளது.

## மேற்கோள்கள்
 

பகுப்பு:கன்னியாகுமரி மாவட்டத்திலுள்ள கிராமங்கள்
நெட்டி மாலை

**நெட்டி மாலை** என்பது மாடுகளை அலங்கரிக்கப் பயன்படுத்தப்படும் ஒரு மாலை ஆகும். இது தைப்பொங்கலுக்கு மறுநாளான மாட்டுப் பொங்கல் அன்று மாடுகளை குளிப்பாட்டி, சிறப்பு பூஜை செய்து அணிவிக்கும் மாலைகளில் ஒன்று.

## உருவாக்கம்
பொங்கல் நாளில் மாடுகளை அலங்கரிக்க பயன்படும் நெட்டிமாலை தஞ்சை மாவட்டம், திருவிடைமருதூர் அடுத்த திப்பிராஜபுரம், மயிலாடுதுறை மாவட்டம் மூங்கில் தோட்டம், சீர்காழியையடுத்த ஆனைக்காரன் சத்திரம் போன்ற ஊர்களில் தயாரிக்கப்பட்டுவருகிறது. இதற்கு தேவையான நெட்டிகோரைகளை திருவாரூர் மாவட்டம் மாவூர், கோவிலூர் மற்றும் தஞ்சை அருகே பூண்டி  உள்ளிட்ட பல்வேறு பகுதிகளில் உள்ள குளங்கள் ஏரிகளில் விளைந்துள்ள நெட்டிக்கோரைகளை கூட்டாக ஏலம் எடுத்து அவற்றை அறுவடை செய்துவந்து வெயிலில் உலர்த்தி பின்னர் மேல் தோலை நீக்கி தேவையான அளவுகளில் துண்டு துண்டுகளாக நறுக்கியும், மாலைக்கு தேவையான கருணை, கீழ்குஞ்சம், வில்லை என பல்வேறு வடிவங்களில் நறுக்கி பிரித்தெடுத்து பின்னர் கொதிக்கவைத்த வெந்நீரில் பல்வேறு வண்ண, வண்ண சாயங்களை கலந்து பிரித்தெடுத்த நெட்டிகளை சாயமேற்றி மீண்டும் வெயிலில் காயவைக்கின்றனர். பின்னர் தாழம்பூ நாரில் கோர்த்து மாலைகளாக்குகின்றனர்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்ப் பொங்கல்
ரெத்தினக்கோட்டை

**இரெத்தினக்கோட்டை **என்பது இந்தியாவில் தமிழ்நாடு, புதுக்கோட்டை மாவட்டம் அறந்தாங்கி ஒன்றியத்தைச் சேர்ந்த ஊராகும். இது அறந்தாங்கியில் இருந்து பேராவூரணி செல்லும் சாலையில் 6 கி.மீ. தொலைவில் அமைந்துள்ளது
## விளக்கப்படங்கள்
2001-ஆம் ஆண்டு மக்கள்தொகை கணக்கெடுப்பின்படி இவ்வூரின் மக்கள்தொகை 2583. இதில் ஆண்கள் 1238 பேர் ஆவர்; பெண்கள் 1345 பேர் அவர்களில் எழுத்தறிவு பெற்றவர்கள் 1719 பேர் ஆவர்.

## குறிப்புகள்

பகுப்பு:பிற மொழி வார்த்தைகளைக் கொண்ட கட்டுரைகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்ட ஊராட்சிகள்